[pic] | COMISIA COMUNITĂŢILOR EUROPENE |

Bruxelles, 21.11.2007

COM(2007) 749 final

COMUNICARE A COMISIEI CĂTRE CONSILIU

privind poziția Comunității Europene în cadrul Consiliului ministerial al Comunității Energiei (Belgrad, 18 decembrie 2007)

COMUNICARE A COMISIEI CĂTRE CONSILIU

privind pozi ția Comunității Europene în cadrul Consiliului ministerial al Comunității Energiei (Belgrad, 18 decembrie 2007)

Consiliul ministerial al Comunității Energiei se va reuni la 18 decembrie 2007 la Belgrad. Comisia prezintă Consiliului o ordine de zi adnotată în care se precizează natura diferitelor puncte; Pentru acele puncte de pe ordinea de zi care privesc adoptarea unor decizii cu efect juridic, ordinea de zi adnotată este însoțită de o propunere de decizie a Consiliului.

Această ordine de zi adnotată se bazează pe proiectul de ordine de zi a reuniunii Consiliului ministerial.

Adoptarea puncte LOR „A” (FăRă DEZBATERE)

Raport privind execu ția bugetului Comunității Energiei pentru perioada 1.7.2006-1.1.2008 (cu scop informativ)

Comisia va lua notă de acest raport.

Bugetul Comunită ții Energiei pentru 2008-2009 (pentru decizia Consiliului)

Comisia va aproba bugetul în limitele prevăzute prin Decizia Consiliului de stabilire a poziției Comunității Europene în cadrul Consiliului ministerial al Comunității Energiei[1].

Statutul personalului din Secretariatul Comunită ții Energiei (cu scop informativ)

Comisia va aproba Statutul personalului.

Proiect de decizie privind punerea în aplicare a Directivei 2005/89/CE, a Directivei 2004/67/CE și a Regulamentului 1775/2005/CE (pentru decizia Consiliului)

Ca urmare a deciziei luate la ultima reuniune a Consiliului ministerial, modalitățile de punere în aplicare de către părțile contractante a legislației menționate anterior trebuie precizate în detaliu. Comisia va propune perioade de punere în aplicare, după cum se prevede prin Decizia Consiliului de stabilire a poziției Comunității Europene în cadrul Consiliului ministerial al Comunității Energiei1.

Concluziile Grupului permanent la nivel înalt (cu scop informativ)

Comisia va aproba concluziile Grupului permanent la nivel înalt.

Programul de lucru al Comunită ţII ENERGIEI (2008 – 2009) (CU SCOP INFORMATIV)

Comisia va aproba Programul de lucru al Comunității Energiei pentru 2008-2009.

Punerea în aplicare a tratatului (cu scop informativ)

Comisia va insista ca toate părțile să respecte obligațiile care le-au fost impuse începând din 1 iulie 2007 și va cere ca părțile contractante să prezinte o foaie detaliată de parcurs în care să menționeze măsurile preconizate în vederea respectării obligațiilor până cel mai târziu la 1 iulie 2008. Comisia va confirma, de asemenea, că este dispusă să ofere asistență în această privință, în cadrul programelor existente și cu sprijinul Secretariatului Comunității Energiei.

Investi ţII (CU SCOP INFORMATIV)

Comisia va solicita aprobarea unei liste de proiecte de interes regional pentru părțile contractante, sub forma unui document indicativ și neconstrângător, vizând să promoveze planificarea investițiilor în conformitate cu o dimensiune regională mai accentuată. Comisia va cere ca lista să fie actualizată în mod periodic, pentru a ține cont de evoluția proiectelor.

TASK FORCE PENTRU EFICIENţA ENERGETICă (CU SCOP INFORMATIV)

Comisia va aproba mandatul unui task force (grup operativ) pentru eficiența energetică.

Situa ţIA PRIVIND SECURITATEA APROVIZIONăRII (CU SCOP INFORMATIV)

Obiectivul este de a examina situația aprovizionării cu energie a părților contractante pentru iarna 2007-2008.

Dimensiunea socială a Comunită ţII ENERGIEI; DEMERSURI ÎN BAZA MEMORANDUMULUI SOCIAL (CU SCOP INFORMATIV)

Ca urmare a semnării la 18 octombrie 2007 la Viena a Memorandumului de înțelegere privind problemele sociale în contextul Comunității Energiei de către toate părțile la Tratatul de instituire a Comunității Energiei, inclusiv Comunitatea Europeană, Comisia va sprijini instituirea unui forum privind problemele sociale și va promova dialogul social în sectorul energetic în regiune. Comisia își va exprima disponibilitatea de a prezida acest forum dacă aceasta este dorința părților contractante. Forumul social poate fi asistat de grupuri de lucru tematice existente sau ad hoc .

Raport de situa ţIE PRIVIND EXTINDEREA COMUNITăţII ENERGIEI (CU SCOP INFORMATIV)

Sub rezerva adoptării unei decizii a Consiliului de autorizare a Comisiei să negocieze modalitățile de aderare a Moldovei, Norvegiei, Turciei și Ucrainei la Comunitatea Energiei și modificările aferente la Tratatul de instituire a Comunității Energiei, Comisia Europeană va prezenta un raport de situație în care va menționa etapele care trebuie urmate în vederea deschiderii negocierilor oficiale.

[1] Decizia nr. XX a Consiliului.